Ավստրալիական դոդոշներ

**Ավստրալիական դոդոշներ** (Myobatrachidae), անպոչ երկկենցաղների ընտանիք։

## Նկարագրություն
Ներկայացուցիչների ընդհանուր երկարությունը տատանվում է 1,5-12 սանտիմետրի սահմաններում։ Այս ընտանիքը ներառում է տարբեր տեսակի դոդոշներ, որոնք տարբերվում են իրենց արտաքին տեսքով։ Կան կարճոտանի, կարճլիկ-պնդակազմ և հաստամռութ տեսակներ։ Ավստրալիական գորտերի առանձնահատկություններից է պոչուկի մոտ առաջին 2 պրեսակրալային ողերի միաձուլման բացակայությունը, լայն ենթալեզվային ոսկրերի առկայությունը (բացառությամբ rheobatrachus տեսակի) և մատների վրա փոքր կամ ամբողջությամբ բացակայող ծծորդները։

Գունավորված են գրեթե բոլոր հիմնական գույներով և երանգներով։ Որովայնի հատվածը սովորաբար ավելի բաց գունավորում ունի, քան մեջքի հատվածը։

## Կենսակերպ
Շատ տեսակներ բնակվում են անապատներում և կիսաանապատներում՝ թաղվելով հողի կամ ավազի մեջ։ Որոշ տեսակներ ապրում են խոնավ տարածքներում կամ ջրում։ Ակտիվ են գիշերը, խուսափում են արևի ճառագայթներից։ Հիմնականում սնվում են տարբեր անողնաշարավորներով։

## Բազմացում
Ավստրալիական դոդոշը ձվադրող երկկենցաղ է։ Շատ տեսակներ ունեն ուղղակի զարգացում, այսինքն` բացակայում է շերեփուկի փուլը. ձվերից դուրս են գալիս փոքր գորտեր։ Ընտանիքի որոշ ներկայացուցիչներ ունեն ծնողական խնամքի ձևեր, որոնք կենդանական աշխարհում եզակի են։ Rheobatrachus տեսակի էգերը կուլ են տալիս ձվից նոր դուրս եկած գորտերին, և նրանք զարգանում են ստամոքսի մեջ մինչև մետամորֆոզ, որից հետո էգը նրանց բերանով հանում է։ Արու պարկավոր դոդոշներն ազդրերի վրա ունեն յուրօրինակ պայուսակներ, որոնցում նրանք պահում են գորտաձուղպից դուրս եկած շերեփուկներին, և այնտեղ ձագերը հետագա զարգացում են ապրում։ Կլորավուն դոդոշները և գորտ-կրիաները ձուն թաղում են խոնավ ավազի մեջ։ Մնացած տեսակները կառուցում են փրփուրե բներ։

## Տարածում
Տարածման տերետորիան ընդգրկում է Ավստրալիան, Նոր Գվինեան և Թասմանիան։

## Դասակարգում
2018 թվականի նոյեմբերին ընտանիքը ներառում էր 13 ցեղ և 89 տեսակ։ Որոշ աղբյուրներ ընտանիքը բաժանում են 3 ենթաընտանիքի՝ yobatrachinae, Limnodynadinae (նրա մեջ ներառվում է Limnodynastidae ընտանիքը) և Rheobatrachinae (նրա մեջ առանձին ընդգրկված է *[[Rheobatrachus]]* ցեղը).

* Arenophryne Tyler, 1976՝ Կլորավուն դոդոշներ (2 տեսակ)
* Assa Tyler, 1972՝ Պարկավոր դոդոշներ (1 տեսակ)
* Crinia Tschudi, 1838՝ Կրինիաներ (17 տեսակ)
* Geocrinia Blake, 1973՝ Գեոկրինիաներ (7 տեսակ)
* Metacrinia Parker, 1940 (1 տեսակ)
* Mixophyes Günther, 1864 (8 տեսակ)
* Myobatrachus Schlegel in Gray, 1850՝ Գորտ-կրիաներ (1 տեսակ)
* Paracrinia Heyer & Liem, 1976՝ Պարակրինիաներ(1 տեսակ)
* Pseudophryne Fitzinger, 1843՝  (14 տեսակ)
* Rheobatrachus Liem, 1973՝ Հոգատար գորտեր (3 տեսակ)
* Spicospina Roberts at al., 1997 (1 տեսակ)
* Taudactylus Straughan & Lee, 1966 (6 տեսակ)
* Uperoleia Gray, 1841 (28 տեսակ)

## Պատկերասրահ

File:Heleioporus australiacus (male).jpg|thumb|Heleioporus australiacus
File:Lechriodus fletcheri01.jpg|thumb|Lechriodus fletcheri
File:Notaden bennettii.JPG|thumb|Notaden bennettii
Assa_darlingtoni.jpg|Պարկավոր դոդոշ
Crinia parinsignifera.jpg|Արևելյան կրինիա
M fasciolatus.jpg|*[[Mixophyes fasciolatus]]*
Uperoleia_mimula09.jpg|*[[Uperoleia mimula]]*


## Ծանոթագրություններ

## Գրականություն
* Gray, 1850։ ''Description of a new genus of batrachians from Swan River. By Dr. H. Schlegel, Curator of the Royal Zoological Museum, Leyden. (Extracted from a letter to J. E. Gray, Esq.)''. Proceedings of the Zoological Society of London, vol. 1850, p.&nbsp;9-10.
* Cogger, H. G. *Reptiles and Amphibians of Australia*. A. H. & A. W. Reed, Australia, 1983. — ISBN 9780589503567.
* Zweifel, Richard G. *Encyclopedia of Reptiles and Amphibians* / Cogger, H.G.. — San Diego։ Academic Press, 1998. — P. 90–91. — ISBN 0-12-178560-2.
* Günther E. Freytag, Bernhard Grzimek, Oskar Kuhn & Erich Thenius (Hrsg.)։ *Lurche. In: Grzimeks Tierleben, Bd. 5: Fische 2, Lurche*. Lizenzausgabe im dtv, München 1980, ISBN 3-423-03204-9
* 

## Արտաքին հղումներ
* Descripción de la familia en AmphibianWeb
* Descripción de la familia en Tree of Life 
* 

Կատեգորիա:Ավստրալիայի կենդանական աշխարհ
Կատեգորիա:Ավստրալիայի կենդանատեսակներ
Կատեգորիա:Գորտեր
Կատեգորիա:Դոդոշներ
Կատեգորիա:Երկկենցաղներ
Կատեգորիա:Կենդանիներ այբբենական կարգով